stanford-oval/wikipedia huggingface dataset:
הארי פוטר (דמות)
בסרטים

בכל שמונת הסרטים שיצאו לאקרנים בין 2001 ל־2011 גולם הארי פוטר על ידי השחקן האנגלי דניאל רדקליף. דייוויד היימן, אחד ממפיקי הסרטים, ביקש מרדקליף בשנת 2000 להיבחן לתפקיד הארי פוטר, בזמן שנכח במחזה בלונדון בשם "Stones in His Pockets"‏.
בריאיון שהעניק ל־MTV בשנת 2007 אמר רדקליף כי עבורו הארי פוטר הוא דמות קלאסית של מתבגר: "זה מה שהסרטים עבורי: איבוד התמימות, הפיכה מילד צעיר המתפלא למראה העולם הסובב אותו, לאדם שהוא יותר למוד קרבות". הוא אמר גם כי החלקים החשובים עבורו בנפשו של הארי הם אשמת הניצולים שלו ביחס להוריו המתים ובדידותו המתמשכת. כיוון שכך הוא קיבל ייעוץ על מנת לסייע לו להתמודד עם התפקיד.
רדקליף סיפר כי השאלה שהופנתה אליו הכי הרבה פעמים הייתה כיצד הארי פוטר השפיע על חייו, ותגובתו הרגילה היא "בסדר", וכי הוא מחשיב לכבוד גדול את זה שהוא מגלם את דמותו של הארי פוטר.
בין רדקליף לבין דמותו של הארי נוצרה זהות מסוימת, שהתבטאה בין השאר בכך שכלי תקשורת ברחבי העולם פרסמו שהארי פוטר ימות בסוף הספר השביעי כיוון שכך רדקליף אמר בשלב מסוים. רולינג אף נאלצה להכחיש בעצמה את האמירה הזאת כדי לסיים את הדיון התקשורתי בנושא.
הסרט הראשון החל בסצנה שבה רואים את הארי התינוק מונח על מפתן ביתה של משפחת דרסלי על ידי אלבוס דמבלדור. לצורך צילומי הסצנה הזו השתמשו המפיקים בשלישיית תינוקות ממשפחה בשם סונדרס, על מנת לא להעמיס במידה מוגזמת על תינוק אחד. לא ידוע מה היו שמותיהם הפרטיים של השלישייה, ובכתוביות שבסוף הסרט הראשון הם קיבלו קרדיט כ־Saunders triplets (שלישיית סונדרס).
ישנם הבדלים אחדים בין דמותו של הארי בסרטים לבין המתואר בספרים, בין השאר השיער שלו ועיניו. שיערו של הארי מתואר כשחור ומאוד לא מסודר בספרים. בשני הסרטים הראשונים השיער אמנם שחור, אך נראה חלק ומסודר. חוסר הסדר של השיער מופיע בסרט השלישי ובסרט הרביעי. בסרט השלישי שיערו שחור ולא מסודר. בסרט הרביעי שיערו של הארי גדל ונראה פחות מסודר בהשוואה לסרט הקודם. אולם, בסרט החמישי השיער שלו קצר ומסורק, מרוח בג'ל לשיער, ומנוגד באופן מוחלט לסגנון המתואר בספרים. כמו כן, עיניו של רדקליף מצולמות בצבען הכחול הטבעי, וזאת אף על פי שפעמים רבות לאורך הסדרה מודגש כי הארי ירש מאמו את צבע עיניה שהוא ירוק. הבעיה הזו נוצרה מפני שרדקליף היה רגיש לעדשות צבע ירוקות.
בתרבות הפופולרית

במשאל שנערך על ידי המגזין Book בשנת 2002 נבחר הארי פוטר במקום ה־85 ברשימת "100 הדמויות הבדיוניות הטובות ביותר", ובמקום ה־35 ברשימת "הבריטים הגרועים" בתוכנית "100 הבריטים שאנחנו אוהבים לשנוא" ששודרה בערוץ 4 הבריטי. כמו כן, הסופר האמריקאי מייקל גרבר חיבר סדרת ספרים פרודית בשם "בארי טרוטר", שבה הדמות הראשית בארי טרוטר מתוארת כאנטי גיבור. גרבר אמר "כיוון שאני מאוד אוהב את הספרים של רולינג… הרגשתי מחויב לכתוב פרודיה הראויה להם".
החל מ־2002 החלו לקום להקות רוק המתלבשות בסגנון הדומה למראהו של הארי פוטר, וההערכה היא כי יש 200 להקות כאלה, כשהראשונה מביניהן קמה במסצ'וסטס.
פרודיות רבות חוברו על דמותו של הארי פוטר. דמותו של הארי מופיעה בפרק "Nutcracker Sweet" של הסדרה זוכת האמי Robot Chicken, ומדובבת על ידי סת' גרין. באחד מפרקי הסדרה "הרפתקאותיו של ג'ימי נייטרון: ילד גאון" יש התייחסות משולשת לדמותו של הארי, הראשונה כאשר ג'ימי צופה בסרטים רבים במהירות (כאשר האגריד אומר "אתה קוסם, הארי") ומאוחר יותר כאשר ג'ימי מבצע פרודיה על דמותו של הארי ונקרא בשם "פרי בלאדר". במספר פרקים בתוכנית "ההרפתקאות של בילי ומנדי" ישנה דמות פרודית על הארי, הנקראת נייג'ל פלנטר. בניגוד להארי, לנייג'ל יש צלקת בצורת האות L. בפרק "Nigel Planter and the Order of the Peanuts" (נייג'ל פלנטר ומסדר האגוזים) מתברר כי נייג'ל אינו בנם של קוסמים, כי אם יורש של חברת אגוזים גדולה. נייג'ל, המחקה את יכולתו של הארי לדבר לחשננית (שפת הנחשים בספרים), מדבר שפה בשם "לשון חלקית" ובמקום לדבר אל נחשים הוא מדבר אל חטיפים.
בשנת 2008 הוקרן סרט הקומדיה "Yes Man" שבו קארל (המגולם על ידי ג'ים קארי) משתתף במסיבה שהנושא שלה הוא הארי פוטר, ומתחפש להארי עצמו. בתוכנית המערכונים האמריקאית "All That" הוקרנו מספר מערכונים שבהם הופיעה דמות בשם הארי בלאדר. במקום לרכב על מטאטא רוכב הארי על מפוח עלים. באחד מהמערכונים של התוכנית הקומית מד טי.וי המתאבק טריפל H מבצע פרודיה על הסצנה שבה האגריד מגיע לצריף שעל האי המבודד על מנת לחלץ את הארי ממשפחת דרסלי. כמו כן, מוזכר הארי גם בסרט "פיקסלים" (Pixels).
אלעד טהורי

| --- | --- |
אין תמונה חופשית
 לידה:  ישראל ישראל
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד פלנ"ט נח"ל  מפקד גדוד 932  מפקד צוות במכללה לפיקוד טקטי  מפקד חטיבת יזרעאלי
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
אלעד טהורי הוא קצין צה"ל בדרגת אלוף-משנה, המכהן כמפקד חטיבת חטיבת יזרעאלי. שימש כמפקד גדוד 932 וכמפקד צוות במכללה לפיקוד טקטי.
ביוגרפיה

טהורי נולד וגדל בפדואל, ומתגורר כיום בתל תאומים. בשנת 2002 התגייס לצה"ל והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה, ויצא לקורס קציני חי"ר. בסיום הקורס מונה למפקד צוות בפלנ"ט נח"ל ופיקד עליו במלחמת לבנון השנייה. לאלר מכן שימש כסגן מפקד פלוגה, כמפקד פלוגת מסלול בנח"ל וכמפקד פלוגת החוד בגדוד 932. בשנים 2010–2011 פיקד על פלנ"ט נח"ל. במהלך מבצע צוק איתן שימש כסמג"ד גדוד 50. לאחר מכן שימש כראש ענף במל"י וכמפקד צוות במכללה לפיקוד טקטי. בשנים 2010–2011 פיקד על גדוד 932 ולאחר מכן שימש כסמח"ט הנח"ל. בהמשך שימש כקצין אג"ם עוצבת המפץ. בשנת 2024 מונה למפקד חטיבת יזרעאלי.
הערות שוליים

↑  אייל לוי, סבא עושה פזצט"א: היחידה שמגייסת לוחמים הרבה מעבר לגיל הפטור - בזום ובאמצעות פוסטים, באתר ישראל היום, 2 בינואר 2025.
↑  יוסי וקנין, דניאל דדון, על פסגת החרמון: סמח"ט הנח"ל החדש סא"ל אלעד טהורי מתל תאומים מדבר, באתר mynet‏ העמק, 7 בנובמבר 2021.
↑   עלמה סברוב, מאות מפקדי יחידות מילואים בכנס "שרירי ליבה", באתר צה"ל, 19 ביולי 2023.
↑  יואב זיתון, ברקע העומס והשחיקה: צה"ל מקים אוגדת מילואים לבני 38–58, ומתקשה בגיוס חייליה, באתר ynet, 17 בדצמבר 2024.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
מרדכי דהמן

מרדכי "מוֹצי" דהמן (נולד ב-27 בינואר 1957) הוא פוליטיקאי ישראלי, ממייסדי קיבוץ מצפה שלם וראש המועצה האזורית מגילות ים המלח מיום הקמתה ב-1993 ועד לפרישתו ב-2015 בשל מעורבותו בפרשת השחיתות בישראל ביתנו.
ביוגרפיה

נולד ב-1957 בבת ים להורים שעלו מלוב. למד בתיכון אורט מלטון בעיר, והיה שייט מפרשיות חובב. היה חבר בתנועת הנוער העובד והלומד.
בסביבות שנת 1975, בסוף שנות התיכון שלו הצטרף לתנועת "המתנחל הצעיר", תנועה על-מפלגתית שגייסה צעירים להתיישבות, ובמסגרתה התגייס לגרעין נח"ל שהקים את היאחזות הנח"ל במצוקי דרגות שהשתקעה ואוזרחה כעבור כמה שנים במיקום אחר והפכה לקיבוץ מצפה שלם. כיהן במספר תפקידים בקיבוץ, בהם גזבר ומרכז המשק. בשנת 1993, כשיישובי צפון ים המלח שמחוץ לקו הירוק הופרדו מהמועצה האזורית תמר (בעקבות הסכמי אוסלו) והוקמה המועצה האזורית מגילות ים המלח – נבחר דהמן לעמוד בראשה. מאז, נבחר שלוש פעמים נוספות לתפקיד, האחרונה שבהן בשנת 2012.
ביוגרפיה > פלילים

בדצמבר 2014 נעצר יחד עם מנכ"ל המועצה דוד בלאו, ונחקר באזהרה בחשד למתן שוחד לחברת הכנסת פאינה קירשנבאום ולגורמים נוספים תמורת תקציבים לפעילות המועצה. דהמן חתם על הסכם עד מדינה. בעדותו סיפר כי העביר כסף מזומן, בתוך מארזים של תמרים ומוצרי קוסמטיקה של חברת AHAVA מקיבוצו לשדלן ישראל יהושע, מקורבה של חברת הכנסת קירשנבאום, וכן לעיתון הישראלי ברוסית "יזרוס" המזוהה עם מפלגת ישראל ביתנו, ובתמורה דאגה קירשנבאום להעברת תקציב למועצה מכספים קואליציוניים של המפלגה.
ב-17 באוגוסט 2015 הודיע על התפטרותו מראשות המועצה. במכתב לתושבי המועצה כתב דהמן שכל מעשיו היו לטובת המועצה, בשל הסבך הביורוקרטי המקשה על רשות מקומית להתנהל, ולא לשם השגת רווח אישי.
חיים אישיים

נשוי לאביבה ואב לארבעה.
דודו יוסף "כאני" דהמן נפל בעת שירותו הצבאי בשנת 1963.
הערות שוליים

↑  חן גלעד, אביבה דהמן - מצפה שלם, יש"ע שלנו, 25 במאי 2016
↑  זיו קריסטל, פרשת ישראל ביתנו: עבודות שירות וקנס ללוביסט ישראל יהושע, באתר "פוסטה", 19 במרץ 2020
↑  נחמן גלבוע, מגילות ים המלח: התפטר ראש המועצה מוצי דהמן, באתר mynet‏ קיבוץ, 19 באוגוסט 2015
אוניברסיטת בואנוס איירס

| --- | --- |

הפקולטה למדעי הכלכלה של האוניברסיטה
הפקולטה למדעי הכלכלה של האוניברסיטה
 אוניברסיטה ציבורית
 מוטו:  Argentina Virtus Robur et Studium
 תקופת הפעילות:  12 באוגוסט 1821 – הווה (203 שנים)
 מייסדים:  ברנרדינו ריבדביה, בפסקה זו רשומה אחת נוספת שטרם תורגמה 
 בעלי תפקידים
 רקטור:  Ricardo Gelpi 
 צוות:  28,943 (2004)
 סטודנטים
 :  328,361 (2012)
 מיקום
 מיקום:  בואנוס איירס
 מדינה:  ארגנטינה ארגנטינה
 קואורדינטות:  34°35′59″S 58°22′23″W﻿ / ﻿34.599722222222°S 58.373055555556°W﻿ / -34.599722222222; -58.373055555556
 http://www.uba.ar/
  (למפת בואנוס איירס מוגדלת) אוניברסיטת בואנוס איירס(למפת בואנוס איירס רגילה) אוניברסיטת בואנוס איירס
 
דיכוי המחאה באוניברסיטה. 29 ביולי 1966
הפקולטה למשפטים של האוניברסיטה
אוניברסיטת בואנוס איירס (בספרדית: Universidad de Buenos Aires; בראשי תיבות: UBA) היא אוניברסיטת מחקר ציבורית בבואנוס איירס והגדולה ביותר בארגנטינה. לומדים בה למעלה מ-320,000 תלמידים והיא האוניברסיטה הגדולה ביותר באמריקה הלטינית. יש בה 13 פקולטות, 6 בתי חולים, 10 מוזיאונים. היא נחשבת לאוניברסיטה המובילה בארגנטינה, והיא מדורגת בין 200 האוניברסיטאות הגדולות בעולם.
היסטוריה

האוניברסיטה נוסדה בשנת 1821 על ידי הנהלת מחוז בואנוס איירס.
בשנת 1939 מריה תרזה פרארי מונתה לדרגת פרופסור ונהפכה לאישה הראשונה שהגיע לדרגה זו באוניברסיטה באמריקה הלטינית.
ביולי 1966 פרץ באוניברסיטה מרד כנגד המשטר הצבאי בראשותו של חואן קרלוס אונגאנייה, שחודש קודם לכן החליט להכניס שוטרים לקמפוסים ובכך לבטל את העצמאות הלימודית שהונהגה באוניברסיטאות במדינה. מאות סטודנטים, בוגרי האוניברסיטה ומרצים הפגינו נגד הממשלה והשביתו את פעילות האוניברסיטה. ב-29 ביולי פשטה המשטרה על האוניברסיטה בכוחות גדולים במטרה לדכא את המוחים. מפגינים רבים, ובהם אנשי סגל בכירים, הוכו מכות קשות, רבים אחרים נעצרו, וספריות ומעבדות של האוניברסיטה נהרסו. האירוע התפרסם ברחבי העולם וזכה לכינוי "ליל המקלות הארוכים". בחודשים שלאחר מכן עזבו מאות מרצים, בהם אקדמאים בכירים בעלי שם עולמי, את האוניברסיטה והיגרו למדינות אחרות. מכונים ופקולטות שלמות פורקו וכתוצאה מכך צומצמה פעילות האוניברסיטה במספר תחומים.
פקולטות האוניברסיטה

הפקולטה לאגרונומיה (FAUBA)
הפקולטה לארכיטקטורה, עיצוב ועירוניות (אנ') (FADU)
הפקולטה להנדסה (אנ') (FIUBA)
הפקולטה למדעי הווטרינריה (אנ') (FVET)
הפקולטה למדעי החברה (אנ') (FSoc)
הפקולטה למדעי הכלכלה (אנ') (FCE)
הפקולטה למדעי הרפואה (אנ') (FMED)
הפקולטה למדעים מדויקים ולמדעי הטבע (אנ') (FCEN)
הפקולטה למשפטים (אנ') (FDUBA)
הפקולטה לפילוסופיה וספרות (אנ') (FFyL)
הפקולטה לפסיכולוגיה (אנ') (PSI)
הפקולטה לרוקחות וביוכימיה (אנ') (FFyB)
הפקולטה לרפואת שיניים (אנ') (FOUBA)
דירוגים בין-לאומיים

דירוג שאנגחאי - מקום 201–300 (2024)
דירוג ליידן CWTS - מקום 448 (2024)
דירוג QS לאוניברסיטאות - מקום 95= (2024)
בוגרים מפורסמים

חואן מרטין מלדסנה, מבכירי הפיזיקאים התאורטיים.
פרנציסקוס, האפיפיור ה-266.
ארנסטו צ'ה גווארה, מהפכן קומוניסטי ארגנטינאי.
סזר מילשטיין, ביוכמאי יהודי, זוכה פרס נובל לפיזיולוגיה או לרפואה לשנת 1984.
קרלוס לאמאס, עורך דין, זוכה פרס נובל לשלום לשנת 1936.
ברנרדו אלברטו הוסיי, זוכה פרס נובל לפיזיולוגיה או לרפואה לשנת 1947.
לואיס פדריקו ללואר, זוכה פרס נובל לכימיה לשנת 1970.
אדולפו פרס אסקיבל, זוכה פרס נובל לשלום לשנת 1980.
בוגרים מפורסמים > פוליטיקאים ארגנטינאים בוגרי האוניברסיטה

קרלוס פלגריני, נשיא ארגנטינה בין השנים 1890–1892.
לואיס סאנס פניה, נשיא ארגנטינה בין השנים 1892–1895.
מנואל קינטנה, נשיא ארגנטינה בין השנים 1904–1906.
רוקה סאנס פניה, נשיא ארגנטינה בין השנים 1910–1914.
ויקטורינו דה לה פלאסה, נשיא ארגנטינה בין השנים 1914-1914.
מרסלו טורקואטו דה אלבאר, נשיא ארגנטינה בין השנים 1922–1928.
איפוליטו איריגוז'ן, נשיא ארגנטינה בין השנים 1928–1930.
אגוסטין פדרו חוסטו, נשיא ארגנטינה בין השנים 1932–1938.
רוברטו מריה אורטיס, נשיא ארגנטינה בין השנים 1938–1942.
רמון קסטיז'ו, נשיא ארגנטינה בין השנים 1942–1943.
ארתורו פרונדיסי, נשיא ארגנטינה בין השנים 1958–1962.
ארתורו איליה, נשיא ארגנטינה בין השנים 1963–1966.
ראול אלפונסין, נשיא ארגנטינה בין השנים 1989 1983.
אדולפו רודריגס סאה, נשיא ארגנטינה בשנת 2001.
אדוארדו דואלדה, נשיא ארגנטינה בין השנים 2002–2003.
חוסה לואיס מורטורה, שר החוץ של ארגנטינה בין השנים 1914–1916.
לואיס מורנו אוקמפו, עורך דין ותובע בבית הדין הפלילי הבינלאומי.
פונקציה חד-חד-ערכית

פונקציה חד-חד-ערכית (חח"ע) היא פונקציה המקבלת כל ערך פעם אחת לכל היותר. כלומר, אין שני איברים שונים בתחום של הפונקציה שלשניהם מתאימה הפונקציה אותו ערך בטווח.
הגדרה

פונקציה  f:X\rightarrow Y היא חד-חד-ערכית, אם השוויון  f(a)=f(b) עבור  a,b ב- X, מחייב  a=b. (או בניסוח מקביל  a\neq b גורר  f(a)\neq f(b))
המונח "פונקציה חד-ערכית" אינו בשימוש, משום שכל פונקציה היא, מעצם הגדרתה, חד-ערכית: פונקציה מתאימה ערך יחיד  f(x) לכל איבר  x בתחום שעליו היא מוגדרת. בפונקציה חד-חד-ערכית גם הכיוון ההפוך נכון: היא מתאימה מקור יחיד,  x, לכל ערך  f(x) בתמונה שלה.
פונקציות חד-חד-ערכיות ממלאות תפקיד דומה גם כאשר הן מוגדרות בין קבוצות שיש עליהן מבנה נוסף (כגון יחס סדר, פעולות של מבנה אלגברי, טופולוגיה, ועוד). במקרה כזה (ולפעמים, כאשר מתקיימים תנאים נוספים), הפונקציה נקראת גם שיכון, משום שהיא משכנת את המבנה  X כתת-מבנה בתוך המבנה  Y, ובכך מאפשרת ללמוד מזה על זה, ולהשוות ביניהם.
תכונות

החד-חד-ערכיות של פונקציה  f:X\rightarrow Y מאפשרת להגדיר לה פונקציה הפוכה מן התמונה  f(X)=\{f(x):x\in X\} אל המקור  X: לכל  y\in f(X), הפונקציה ההפוכה  f^{-1}(y) מקבלת את הערך היחיד  x\in X המקיים  f(x)=y (היחידות שקולה כמובן לכך ש- f חד-חד-ערכית). יש להבחין שהפונקציה אינה מוגדרת על כל  Y, אלא רק על התמונה של  X, ואכן ההרכבה  f^{-1}\circ f היא פונקציית הזהות על  X, ואילו ההרכבה  f\circ f^{-1} היא פונקציית הזהות על  f(X), אבל אינה מוגדרת על כל  Y.
אם  f:X\rightarrow Y פונקציה ו- A,B תת-קבוצות של  X, אז  f(A\cap B)\subseteq f(A)\cap f(B), אבל בדרך כלל אין שוויון בין הקבוצות; אם  f חד-חד-ערכית מתקבל שוויון.
נניח ש- f:X\rightarrow Y ו- g:Y\rightarrow Z הן שתי פונקציות. אם ההרכבה שלהן  g\circ f:X\rightarrow Z חד-חד-ערכית, אז גם  f בהכרח כזו (אולם  g לא בהכרח חד-חד-ערכית). מצד שני, אם גם  f וגם  g חד-חד-ערכיות, גם ההרכבה מקיימת תכונה זו.
תכונת החד-חד-ערכיות שקולה לתכונת ה"צמצום משמאל", במובן הבא:  f:X\rightarrow Y חד-חד-ערכית, אם ורק אם לכל שתי פונקציות  g,h:W\rightarrow X כך ש- f\circ g=f\circ h, מתקיים  g=h. עובדה זו מאפשרת להגדיר בתורת הקטגוריות את המושג "פונקציה אינג'קטיבית", שהוא הכללה של "פונקציה חד-חד-ערכית" מן הקטגוריה של הקבוצות לקטגוריה כללית.
מעצם קיומה של פונקציה חד-חד-ערכית  f:X\rightarrow Y אפשר להסיק שבקבוצה  Y יש לפחות אותו מספר איברים כמו ב- X (אחרת לא ניתן היה להתאים לכל איבר של  X ערך נפרד). הבחנה זו עומדת בבסיס התורה של עוצמות: אומרים שהעוצמה של  X קטנה-או-שווה לעוצמה של  Y (היינו  |X|\leq |Y|) אם ורק אם קיימת פונקציה חד-חד-ערכית מ- X ל- Y.
דוגמאות

דוגמה לפונקציה חד-חד-ערכית: לכל איבר בתחום (הקבוצה X) מתאים איבר אחר בטווח (הקבוצה Y).
דוגמה לפונקציה שאינה חד-חד-ערכית: לאיברים 3 ו-4 בתחום מתאים אותו איבר בטווח.
הפונקציה  y=x היא פונקציה חד-חד-ערכית בכל הישר הממשי.
הפונקציה  y=x^{2} היא פונקציה חד-חד-ערכית בתחום  [0,\infty ) אך אינה חד-חד-ערכית בכל הישר הממשי, מפני שלכל  x מתקיים:  x^{2}=(-x)^{2}
הפונקציה הממשית  f:\mathbb {R} \rightarrow \mathbb {R}  המוגדרת לפי השוויון  f(x)=2x+1 היא חד-חד-ערכית, משום שאם  2x+1=2y+1 אז בהכרח  x=y. לעומת זאת, הפונקציה  g(x)=x^{2}, המוגדרת על כל המספרים הממשיים, אינה חד-חד-ערכית, משום ש-  g(1)=g(-1)=1. הפונקציה  g מקבלת כל ערך (לכל היותר) פעמיים, ואם מצמצמים את תחום של פונקציה#תחום ההגדרה שלה אל המספרים החיוביים בלבד, הפונקציה המתקבלת היא חד-חד-ערכית.
ראו גם

פונקציה על
פונקציה הפיכה: פונקציה חד-חד-ערכית ועל
מונחים בתורת הקבוצות
עבד אל-עזיז אל-חמזה

| --- | --- |
אין תמונה חופשית
 לידה:  1991  (בן 34 בערך) א-רקקה, סוריה
 מדינה:  סוריה 
 מקום מגורים:  ברלין 
 השכלה:  אוניברסיטת אל-פוראת
 מקצוע:  עיתונאי, לוחם למען זכויות אדם, אקטיביסט ומדריך מחשוב
 
עבד אל-עזיז אל-חמזה (בערבית: عبدالعزيز الحمزة) (באנגלית: Abdalaziz Alhamza), הוא עיתונאי סורי עטור פרסים, לוחם למען זכויות האדם, אקטיביסט ומדריך מחשוב. אל-חמזה הוא מנכ"ל ודובר הארגון "א-רקה נשחטת בשקט" (Raqqa is Being Slaughtered Silently), או "ארנ"ב", ארגון שמטרתו להעלות את המודעות למצוקתו של העם הסורי. נולד ב-1991 בא-רקה שבסוריה, אך נאלץ לברוח לטורקיה בינואר 2014 עקב איומים לחייו, ולאחר מכן עבר לגרמניה מאותה הסיבה. כיום, הוא עמית במספר צוותי חשיבה – מכון אמריקה החדשה (אנ'), מכון מקיין (אנ') ומכון מזרח-מערב (EastWest). אל-חמזה מוצג בסרט "עיר רפאים (אנ')", סרט דוקומנטרי על פעילותו בארנ"ב. הסרט הגיע לרשימה הקצרה של מועמדים לפרסי האוסקר בקטגוריית סרטים דוקומנטריים באורך מלא, בשנת 2018.
ילדות ולימודים

מעט מאוד ידוע על חייו המוקדמים. הוא נולד בשנת 1991 בא-רקה וטוען שהייתה לו ילדות רגילה. בנוסף לכך הוא קיבל תואר בביוכימיה באוניברסיטת אל-פוראת (אנ') .
תחילת הקריירה

במרץ 2011, התחילה מלחמת האזרחים בסוריה. אל-חמזה היה בין המתנגדים לשלטון, ואף ארגן מחאות והפגנות לא אלימות נגדן (ממשלת הבעת'). הוא הסריט סרטון באחת ההפגנות והעלה אותו לרשת. כשהסרטון התפרסם, והוא הבין כמה המודעות למה שקורה בסוריה נמוכה, הוא החליט להפוך לעיתונאי. בעקבות כך, אל-חמזה נעצר שלוש פעמים ב-2012 על ידי הממשל ועונה, אך שרד (בשונה מרבים אחרים).
א-רקה נשחטת בשקט

בדצמבר 2013 המדינה האסלאמית (דאעש) השתלטה על א-רקה, עיר מגוריו של אל-חמזה, ובפועל השתמשה בה כעיר בירה. המצב החמיר, ובנוסף לאיומים מהממשל, הוא גם קיבל איומים מדאע"ש, ונאלץ לברוח לטורקיה מחשש לחייו. בטורקיה הוא הצטרף לחבורת עיתונאים, וביחד הם הקימו את הארגון "א-רקה נשחטת בשקט" (Raqqa is Being Slaughtered Silently). מטרת הארגון היא להראות לעולם מה באמת מתרחש בסוריה, בשונה מאיך שדאע"ש, השלטון הסורי ויתר הארגונים המציגים להשתלט על סוריה מציגים את זה.
אל-חמזה משמש כמנכ"ל ודובר הארגון ארנ"ב, ותחת ניהולו, הארגון מתנהל בצורה הבאה: מספר חברי הארגון מתעדים בחשאיות את המציאות הקשה של העם הסורי (הפגנות, הוצאות להורג, וכו'...), מעבירים את התיעודים לחברי הארגון שמחוץ לסוריה, ואלה מפרסמים את הסרטונים לעולם.
אחרי שדאע"ש איימו עליו גם בטורקיה, הוא ברח לגרמניה.
פרסים והוקרות

ב-2015 ארנ"ב זכה בפרס ה-CPJ הבין-לאומי לעיתונות חופשית (International Press Freedom Awards) מהוועדה להגנה על עיתונאים (Committee to Protect Journalists).
ב-2016 ארנ"ב זכה בפרס העיתונות הבין-לאומי של איסקיה (Ischia).
ב-2016 ארנ"ב זכה בפרס האומץ האזרחי (Civil Courage Prize).
כתב העת Foreign Policy כינה אותו "הוגה דעות עולמי".
הערות שוליים

1 2 3 4 5 6 7 8  Abdalaziz Alhamza, New America (באנגלית)
1 2  Abdalaziz Alhamza, The NewNow, ‏2018-08-01 (באנגלית אמריקאית)
↑  15 DOCUMENTARY FEATURES ADVANCE IN 2017 OSCAR® RACE | Oscars.org | Academy of Motion Picture Arts and Sciences, www.oscars.org, ‏2017-12-07 (באנגלית)
1 2  Future of War 2016 (PDF), web.archive.org, עמוד 7
1 2 3 4  Abdalaziz Alhamza Addresses the 2019 Geneva Summit, נבדק ב-2023-12-01
↑  Raqqa is Being Slaughtered Silently, Syria, Committee to Protect Journalists (באנגלית אמריקאית)
↑  2016 Press Release: Raqqa is Being Slaughtered Silently, The Civil Courage Prize (באנגלית אמריקאית)
רודריגו גואש

רודריגו סילבה דה גואש (בפורטוגזית: Rodrygo Silva de Goes; נולד ב-9 בינואר 2001), המוכר כ"רודריגו", הוא כדורגלן ברזילאי המשחק בעמדת החלוץ בריאל מדריד ובנבחרת ברזיל.
קריירת מועדונים > סנטוס

ב-21 ביולי 2017 רודריגו חתם על החוזה המקצועי הראשון שלו בסנטוס.
ב-4 בפברואר באותה השנה ערך את הופעת הבכורה שלו בסנטוס נגד אתלטיקו מיניירו בניצחון 1–3. ב-25 בינואר 2018 כבש שער בכורה בניצחון 1–3 על פונטה פרטה.
קריירת מועדונים > ריאל מדריד

ב-15 ביוני 2018 הגיעו ריאל מדריד וסנטוס להסכם על רכישת רודריגו תמורת 45 מיליון אירו. רודריגו הוצג בשורות הלבנים שנה לאחר מכן, ב-18 ביוני 2019.
ב-25 בספטמבר 2019 הבקיע את שער הבכורה הרשמי שלו בריאל מדריד במשחק הליגה מול אוססונה בדקה ה-72.
ב-6 בנובמבר 2019 כבש את השלושער הראשון שלו במדי ריאל מדריד, בניצחון 0–6 על גלאטסראיי בליגת האלופות. בעקבות השלושער הפך לשחקן השני הכי צעיר במדי ריאל מדריד שכובש שלושער (אחרי ראול גונזלס).
קריירת מועדונים > נבחרת ברזיל

ב-15 בנובמבר 2019 ערך רודריגו את הופעת הבכורה שלו בנבחרת בהפסד 0–1 לנבחרת ארגנטינה.
נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024.
חיים אישיים

אביו של רודריגו, אריק באטיסטה דה גואש, הוא כדורגלן עבר אשר שיחק כמגן ימני במספר רמות של הכדורגל הברזילאי, והגבוהה שבהן היא סריה B.
בפברואר 2022 נולדו לרודריגו והקוסמטרית הברזילאית פמלה כריסטינה קוסטה בנים תאומים.
רודריגו מגדיר עצמו כנוצרי.
תארים

אליפות סאו פאולו בכדורגל: 2018
הגביע הספרדי: 2022/2023
הסופר קאפ הספרדי: 2020, 2021/2022
אליפות ספרד: 2019/2020, 2021/2022, 2023/2024
ליגת האלופות: 2021/2022, 2024/2023
הסופר קאפ האירופי: 2022, 2024
אליפות העולם לקבוצות: 2023
הערות שוליים

↑  רודריגו הוצג בריאל מדריד, באתר ישראל היום, 18 ביוני 2019
↑  "רק 45 מיליון?": רודריגו לפני ראול ובוטרגניו, באתר ONE‏, 7 בנובמבר 2019
↑  Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)
↑  Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
| נבחרת ברזיל – מונדיאל 2022 |
| --- | --- | --- |
|  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה |  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה | ברזיל |
| נבחרת ברזיל – קופה אמריקה 2024 |
| --- | --- | --- |
|  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור |  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור | ברזיל |
רבי מתיא בן חרש

| --- | --- |

קברו העממי של רבי מתיא בן חרש בעילבון, 2011
 לידה:  המאה ה-1 האימפריה הרומית פרובינקיה יודיאה, האימפריה הרומית
 פטירה:  המאה ה-2 האימפריה הרומית רומא העתיקה, האימפריה הרומית
 מקום קבורה:  ישראל עילבון (זיהוי עממי מהמאה ה-15)
 תקופת הפעילות:  הדור השלישי – הדור הרביעי של תקופת התנאים
 רבותיו:  אליעזר בן הורקנוס, רבי ישמעאל, רבי אלעזר בן עזריה, רבי מאיר, רבי יאשיה, רבי נתן
 תלמידיו:  ישמעאל ברבי יוסי, אלעזר ברבי יוסי
 בני דורו:  יהודה בן בתירה השני, חנניה בן אחי רבי יהושע, רבי יונתן,  שמעון בן יוחי, רבי יהושע בן חנניה
 אב:  חרש
 צאצאים:  יוחנן בן מתיא, יהושע בן מתיא, אלעזר בן מתיא
רבי מתיא בן חרש (או מתתיה בן חרש) היה תנא בדור השלישי והרביעי לתנאים שחי במאה ה-2. נולד בארץ ישראל ולאחר מכן עבר לרומי, שם הקים ישיבה ובית דין ידועים.